ddrg/super_eurlex huggingface dataset:
Muhammad AL-SALTI je vrhovni poveljnik palestinske osvobodilne vojske, vpleten v novačenje Palestincev za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

Abu Hani SHAMMOUT je nekdanji sirski vojaški častnik in vodja gibanja ,al-Ahdat al-Omariya‘, ki je skupaj z rusko stranjo odgovoren za novačenje sirskih plačancev iz Yalde, Babile in Beit Sahema, ki ležijo južno od Damaska, za vojskovanje na strani ruskih sil v Libiji in Ukrajini. Skupina Wagner Group ga je neposredno zadolžila za nadzorovanje novačenja veteranov. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

Nabeul AL-ABDULLAH je poveljnik nacionalnih obrambnih sil v mestu Suqaylabiyah. Vse od začetka ruske vojne agresije nadzoruje novačenje sirskih plačancev za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

Simon AL WAKIL je poveljnik nacionalnih obrambnih sil v mestu Maharda (Hama). Neposredno sodeluje s poveljstvom ruskih sil v Siriji in je aktiven posrednik v operacijah novačenja za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

1180.

Fawaz Mikhail GERGES – فواز ميخائيل جرجس

Funkcija: poslovnež in izvršni direktor družbe ,Al-Sayyad Company for Guarding and Protection Services‘ Spol: moški

Fawaz Mikhail Gerges je direktor Al-Sayyad Company for Guarding and Protection Services Ltd, sirske zasebne varnostne družbe ustanovljene leta 2017, ki jo nadzoruje skupina Wagner Group v Siriji, ki je aktivna pri zaščiti ruskih interesov (fosfati, plin in varovanje naftnih lokacij). Odgovoren je za novačenje plačancev v korist ruskih sil v Libiji in Ukrajini. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.
(2)

Vendar so opredelitev etanola kmetijskega porekla in zahteve zanj iz člena 5 Uredbe (EU) 2019/787 s tehničnega in znanstvenega vidika delno zastarele. Zlasti je treba največje vrednosti nekaterih ostankov uskladiti s tehničnimi parametri, ki jih trenutno uporabljajo industrija in večina laboratorijev za analizo. Tehnološki napredek na tem področju tako upravičuje potrebo po spremembi navedene opredelitve in navedenih zahtev.
„2.

Vsi končni izdelki, ki vsebujejo snovi iz navedene priloge in ki sproščajo formaldehid, se označijo s posebnim opozorilom „sprošča formaldehid“, če skupna koncentracija formaldehida, sproščenega v končnem izdelku, presega 0,001 % (10 ppm), ne glede na to, ali končni izdelek vsebuje eno ali več snovi, ki sproščajo formaldehid. Vendar vsi končni izdelki, ki vsebujejo snovi iz prvega pododstavka in so v skladu z Uredbo (ES) št. 1223/2009, kot se uporablja na dan 30. julija 2022, lahko dajejo na trg Unije do 31. julija 2024 in so dostopni na trgu Unije do 31. julija 2026.“
(6)

Glikolipide v postopku fermentacije proizvaja gliva Dacryopinax spathularia. Kadar se glikolipidi uporabljajo kot konzervansi, podaljšujejo rok uporabnosti pijač, tako da jih zaščitijo pred kvarjenjem, ki ga povzročajo mikroorganizmi, ter zavirajo rast patogenih mikroorganizmov. Glikolipidi so aktivni proti kvasovkam, plesni in grampozitivnim bakterijam ter lahko služijo kot alternativa drugim konzervansom, ki so trenutno dovoljeni v pijačah.
(1)

Uredba (EU) št. 1286/2014 določa enotna pravila o obliki in vsebini dokumenta s ključnimi informacijami, ki ga morajo pripraviti proizvajalci paketnih naložbenih produktov za male vlagatelje in zavarovalnih naložbenih produktov (PRIIP), ter enotna pravila o posredovanju dokumenta s ključnimi informacijami malim vlagateljem, da se jim omogoči razumevanje in primerjavo ključnih elementov PRIIP in ključnih tveganj, povezanih z njimi. Vendar so v skladu s členom 32(1) navedene uredbe družbe za upravljanje, kot so opredeljene v členu 2(1), točka (b), Direktive 2009/65/ES Evropskega parlamenta in Sveta (2), investicijske družbe iz člena 27 navedene direktive ter osebe, ki prodajajo enote KNPVP, kot so opredeljeni v členu 1(2) navedene direktive, ali o njih svetujejo, izvzete iz obveznosti na podlagi navedene uredbe do 31. decembra 2021. Kadar država članica pravila o obliki in vsebini dokumenta s ključnimi informacijami iz členov 78 do 81 Direktive 2009/65/ES uporablja za sklade, ki niso KNPVP in se ponujajo malim vlagateljem, se prehodna ureditev iz člena 32(1) navedene uredbe uporablja za družbe za upravljanje, investicijske družbe in osebe, ki prodajajo enote takih skladov malim vlagateljem ali jim o njih svetujejo. Z Uredbo (EU) 2021/2259 Evropskega parlamenta in Sveta (3) je bila Uredba (EU) št. 1286/2014 spremenjena, da bi se navedena prehodna ureditev podaljšala do 31. decembra 2022.
(3)

Priloga II se spremeni: (a) točka 1(n) se nadomesti z naslednjim: „(n) profili DNK, ki so bili ugotovljeni iz nekodiranih delov DNK, fotografije in prstni odtisi ter v zvezi z zločini in povezanimi kaznivimi dejanji iz člena 4(1), točka (j), videoposnetki in zvočni posnetki.“; (b) točka 2(f) se nadomesti z naslednjim: „(f) opis in vrsta kaznivih dejanj, v katere je oseba vpletena, čas in lokacija storitve kaznivih dejanj, vrsta kaznivih dejanj, potek preiskav ter v zvezi z zločini in povezanimi kaznivimi dejanji iz člena 4(1), točka (j), informacije o kaznivem ravnanju, vključno z zvočnimi posnetki, videoposnetki, satelitskimi posnetki in fotografijami;“.
IZVEDBENA UREDBA KOMISIJE (EU) 2022/790

z dne 19. maja 2022

o popravku nekaterih jezikovnih različic Uredbe (EU) št. 965/2012 o tehničnih zahtevah in upravnih postopkih za letalske operacije v skladu z Uredbo (ES) št. 216/2008 Evropskega parlamenta in Sveta

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 31 Uredbe,

ob upoštevanju naslednjega:

(1) Po sprejetju Uredbe Komisije (EU) 2016/1199 (2) je bila v češki in švedski jezikovni različici točke 1(b) Priloge k navedeni uredbi odkrita napaka. Navedena točka, v kateri je opredeljen pojem „operacija na morju“, je nadomestila točko 86 Priloge I k Uredbi Komisije (EU) št. 965/2012 (3). Napaka vpliva na vsebino navedene določbe.

(2) Češko in švedsko jezikovno različico Uredbe (EU) št. 965/2012 bi bilo zato treba ustrezno popraviti. Druge jezikovne različice te napake ne vsebujejo.

(3) Ukrepi iz te uredbe so v skladu z mnenjem odbora iz člena 127 Uredbe (EU) 2018/1139 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 19. maja 2022 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Uredbo Komisije (EU) 2016/1199 z dne 22. julija 2016 o spremembi Uredbe (EU) št. 965/2012 glede operativne odobritve navigacije na podlagi zmogljivosti, glede certificiranja in nadzora izvajalcev podatkovnih storitev in glede helikopterskih operacij na morju ter o popravku navedene uredbe (UL L 198, 23.7.2016, str. 13).

(3) Uredba Komisije (EU) št. 965/2012 z dne 5. oktobra 2012 o tehničnih zahtevah in upravnih postopkih za letalske operacije v skladu z Uredbo (ES) št. 216/2008 Evropskega parlamenta in Sveta (UL L 296, 25.10.2012, str. 1).
(1)

Delegirana uredba Komisije (EU) 2017/583 (2) določa zahteve glede preglednosti, ki se uporabljajo za obveznice, strukturirane finančne produkte, pravice do emisij in izvedene finančne instrumente. Da bi se zagotovilo nemoteno izvajanje navedenih zahtev, je bil z navedeno delegirano uredbo uveden postopni pristop, v skladu s katerim se od leta 2019 naprej v obdobju štirih let vsako leto začnejo uporabljati nekateri pragovi za preglednost. To postopno uvajanje omogoča postopno razširitev uporabe zadevnih obveznosti glede preglednosti. To zadeva zlasti merilo „povprečnega dnevnega števila poslov“, ki se uporablja za določitev obveznic, za katere obstaja likviden trg, in percentile poslov, ki se uporabljajo za določitev obsega, značilnega za instrument (SSTI), ki omogoča opustitev obveznosti glede preglednosti pred trgovanjem.
DELEGIRANA UREDBA KOMISIJE (EU) 2022/524

z dne 27. januarja 2022

o popravku Delegirane uredbe (EU) 2021/577 glede nekaterih sklicevanj na zdravila za uporabo v veterinarski medicini

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/6 Evropskega parlamenta in Sveta z dne 11. decembra 2018 o zdravilih za uporabo v veterinarski medicini in razveljavitvi Direktive 2001/82/ES (1) ter zlasti člena 109(1) Uredbe,

ob upoštevanju naslednjega:

(1) Napaka se pojavlja v vseh jezikovnih različicah besedila uvodne izjave 4, točke 1(a) in točke (2)(a) in (b) Priloge I ter točke (1)(c)(ii) Priloge II k Delegirani uredbi Komisije (EU) 2021/577 (2), kar zadeva napačno uporabo besedila „za uporabo v veterinarski medicini“, kadar se besedilo nanaša tako na zdravila za uporabo v veterinarski medicini kot na zdravila za uporabo v humani medicini. Zato bi bilo treba uporabiti izraz „zdravilo“, ki zajema obe navedeni zdravili.

(2) Delegirano uredbo (EU) 2021/577 bi bilo zato treba ustrezno popraviti.

(3) To uredbo bi bilo treba uporabljati od 28. januarja 2022 v skladu z datumom začetka uporabe Uredbe (EU) 2021/577.

(4) Komisija se je v skladu s členom 147(5) Uredbe (EU) 2019/6 posvetovala s strokovnjaki, ki so jih imenovale države članice –

SPREJELA NASLEDNJO UREDBO:

Člen 1 Delegirana uredba (EU) 2021/577 se popravi: (1) Priloga I se popravi: (a) točka 1(a) se nadomesti z naslednjim: „(a) kontaktne podatke podpisanega odgovornega veterinarja, ki je zdravil zadevnega enoprstega kopitarja z zdravilom za uporabo v veterinarski medicini, odobrenim na podlagi izjeme iz člena 8(4) Uredbe (EU) 2019/6, ali z zdravilom, danim v skladu s členom 112(4) navedene uredbe;“; (b) točki 2(a) in (b) se nadomestita z naslednjim: „(a) kontaktne podatke podpisanega odgovornega veterinarja, ki je dal zdravilo, ki vsebuje snov s seznama, določenega v skladu s členom 115(5) Uredbe (EU) 2019/6; (b) datum in kraj zadnje uporabe zdravila iz točke (a) pri zadevnem enoprstem kopitarju;“; (2) v Prilogi II se točka 1(c)(ii) nadomesti z naslednjim: „(ii) navedbe datuma zadnje uporabe zdravila, ki vsebuje snov s seznama, določenega v skladu s členom 115(5) Uredbe (EU) 2019/6, in podrobnosti o navedeni snovi.“.

Člen 2 Ta uredba začne veljati dvajseti dan po objavi v Uradnem listu Evropske unije. Uporablja se od 28. januarja 2022.

Ta uredba je v celoti zavezujoča in se neposredno uporablja v vseh državah članicah. V Bruslju, 27. januarja 2022 Za Komisijo predsednica Ursula VON DER LEYEN

(1) UL L 4, 7.1.2019, str. 43.

(2) Delegirana uredba Komisije (EU) 2021/577 z dne 29. januarja 2021 o dopolnitvi Uredbe (EU) 2019/6 Evropskega parlamenta in Sveta glede vsebine in oblike informacij, potrebnih za uporabo člena 112(4) in člena 115(5), ki jih mora vsebovati enotni identifikacijski dokument za celotno življenjsko dobo živali iz člena 8(4) navedene uredbe (UL L 123, 9.4.2021, str. 3).
(6)

Evropski center za preprečevanje in obvladovanje bolezni (ECDC) je v svojem tehničnem poročilu o učinkovitosti cepiv proti COVID-19 pri mladostnikih, starih od 12 do 17 let, in začasnih javnozdravstvenih pomislekih v zvezi s poživitvenim odmerkom z dne 8. februarja 2022 (5) ugotovil, da razpoložljive študije o učinkovitosti cepiva proti COVID-19 v primarnem cepljenju proti okužbi, simptomatski bolezni in hudemu poteku bolezni zaradi skrb vzbujajoče različice delta kažejo na zelo visoko raven zaščite pri mladostnikih. Po navedbah ECDC je bilo na voljo malo dokazov o zmanjšanju imunosti med mladostniki po cepljenju. Razpoložljivi podatki so pokazali, da se učinkovitost cepiva proti simptomatski okužbi pet do šest mesecev po zaključku primarnega cepljenja zmanjša, vendar takrat ni bilo na voljo nobenih dokazov o padcu imunosti proti hudemu poteku bolezni. Matematično modeliranje ECDC je pokazalo, da cepljenje mladostnikov s poživitvenimi odmerki verjetno ne bo znatno vplivalo na prenos virusa SARS-CoV-2 na ravni populacije.
(4)

V vsaki kategoriji izdelkov, v kateri sta imeli Belorusija in Rusija tarifne kvote za posamezne države, je Komisija te količine sorazmerno prerazporedila med druge države izvoznice, za katere velja zaščitni ukrep, na podlagi najnovejših razpoložljivih podatkov, tj. njihovega deleža celotnega uvoza v letu 2021. Taki podatki so pomembni tudi za zagotovitev zadostne dobave izdelkov iz jekla na trg Unije, saj sta Belorusija in Rusija leta 2021 večinoma izčrpali svoje tarifne kvote za posamezne države. Pri določitvi ravni skupnega uvoza Komisija ni upoštevala količin iz Belorusije in Rusije in količin uvoza iz držav, ki so trenutno izključene iz ukrepa (6), saj bi se z njihovo vključitvijo zmanjšal delež vseh drugih držav, zaradi česar bi bil postopek neučinkovit. Poleg tega je Komisija za vsako zadevno kategorijo izdelkov določila delež uvoza za države, ki imajo tarifne kvote za posamezne države, in delež uvoza za države, ki spadajo v preostalo kvoto (7).
(11)

V skladu s temeljnimi pravicami in svoboščinami, ki jih priznava Listina o temeljnih pravicah, zlasti s pravico svobode izražanja in obveščanja, svobodo gospodarske pobude in lastninsko pravico, kakor so priznane v členih 11, 16 oziroma 17 Listine, ti ukrepi ne preprečujejo tem medijskim hišam in njihovemu osebju izvajanja drugih dejavnosti v Uniji, razen dejavnosti televizijske radiodifuzije, kot so raziskave in intervjuji. Zlasti ti ukrepi ne spreminjajo obveznosti spoštovanja pravic, svoboščin in načel iz člena 6 Pogodbe o Evropski uniji, vključno z Listino o temeljnih pravicah, ter iz ustav držav članic, znotraj njihovih področij uporabe.
IZVEDBENA UREDBA KOMISIJE (EU) 2022/386

z dne 7. marca 2022

o določitvi uvoznih dajatev za nekatere vrste oluščenega riža od 8. marca 2022

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti prvega pododstavka člena 183, točka (a),

ob upoštevanju naslednjega:

(1) Sporazum v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščeni riž, odobren s Sklepom Sveta 2005/476/ES (2), določa metodo za izračun dajatev za uvoz oluščenega riža.

(2) Na podlagi podatkov, ki so jih sporočili pristojni organi, Komisija ugotavlja, da so bila uvozna dovoljenja za oluščeni riž, uvrščen pod oznako KN 1006 20, razen uvoznih dovoljenj za riž basmati, izdana za količino 144 260 ton za obdobje od 1. septembra 2021 do 28. februarja 2022. Uvozno dajatev za oluščeni riž, uvrščen pod oznako KN 1006 20, razen riža basmati, ki je bila določena z Izvedbeno uredbo Komisije (EU) 2021/1458, bi bilo zato treba ustrezno spremeniti (3).

(3) Izvedbeno uredbo (EU) 2021/1458 bi bilo zato treba razveljaviti.

(4) Ustrezno dajatev je treba določiti v desetih dneh od konca navedenega obdobja. Zato bi morala ta uredba začeti veljati takoj –

SPREJELA NASLEDNJO UREDBO:

Člen 1 Uvozna dajatev za oluščeni riž, uvrščen pod oznako KN 1006 20, razen za sorte oluščenega riža basmati iz člena 1 Uredbe Komisije (ES) št. 972/2006 (4), znaša 30 EUR na tono.

Člen 2 Izvedbena uredba (EU) 2021/1458 se razveljavi.

Člen 3 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 7. marca 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) Sklep sveta 2005/476/ES z dne 21. junija 2005 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščen riž in o spremembah Sklepov 2004/617/ES, 2004/618/ES in 2004/619/ES (UL L 170, 1.7.2005, str. 67).

(3) Izvedbena uredba Komisije (EU) 2021/1458 z dne 7. septembra 2021 o določitvi uvoznih dajatev za nekatere vrste oluščenega riža od 8. septembra 2021 (UL L 317, 8.9.2021, str. 8).

(4) Uredba Komisije (ES) št. 972/2006 z dne 29. junija 2006 o določitvi posebnih pravil za uvoz riža basmati in sistemu prehodnega preverjanja za določanje njegovega porekla (UL L 176, 30.6.2006, str. 53).
4.

Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe: morebitni povzročitelj preobčutljivosti dihal, morebitni povzročitelj draženja kože ter morebitni povzročitelj preobčutljivosti oči ali kože. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo.
DELEGIRANA UREDBA KOMISIJE (EU) 2022/247

z dne 14. decembra 2021

o spremembi Uredbe (EU) 2018/956 Evropskega parlamenta in Sveta glede podatkov o novih težkih vozilih, ki jih spremljajo in sporočajo države članice in proizvajalci, ter postopka sporočanja

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/956 Evropskega parlamenta in Sveta z dne 28. junija 2018 o spremljanju emisij CO2 in porabe goriva pri novih težkih vozilih ter o poročanju o njih (1) ter zlasti člena 11(1)(a) in (d) Uredbe,

ob upoštevanju naslednjega:

(1) V delu A Priloge I k Uredbi (EU) 2018/956 so določeni podatki o novih težkih vozilih, prvič registriranih v Uniji, ki jih morajo države članice spremljati in sporočati.

(2) Da se zagotovi temeljita analiza v skladu s členom 10 Uredbe (EU) 2018/956, bi morale države članice spremljati in sporočati podatke, ki omogočajo določitev konfiguracije osi vozil, o katerih se poroča, na podlagi števila pogonskih osi. Taki podatki se zabeležijo v točki 3 certifikata o skladnosti novoregistriranih težkih vozil.

(3) Te informacije bi Komisiji omogočile opredelitev vozil, ki jih zajemajo podatki, ki jih sporočijo proizvajalci v skladu s členom 5 Uredbe (EU) 2018/956, na podlagi informacij, ki so jih sporočile države članice, ne da bi bila potrebna dodatna komunikacija s proizvajalci.

(4) Na podlagi izkušenj, pridobljenih pri pripravi poročila v skladu s členom 10 za poročevalsko obdobje 2019, in za zagotovitev temeljite analize sporočenih podatkov v prihodnjih letih morajo proizvajalci sporočati specifične podatke o obnašanju posameznih sestavnih delov vozila med uporabo simulacijskega orodja, kot so zabeleženi v podatkovni datoteki „sum exec“.

(5) Priloga II k Uredbi (EU) 2018/956 določa postopek spremljanja in sporočanja.

(6) Na podlagi izkušenj, pridobljenih z uporabo Uredbe (EU) 2018/956, bi morala imeti Evropska agencija za okolje možnost, da prilagodi strukturo in naravo podatkovnih zbirk tehničnemu napredku, in ne bi smela biti vezana na specifične tehnične določitve. Opisna imena podatkovnih zbirk bi bilo zato treba črtati iz Priloge II.

(7) Uredbo (EU) 2018/956 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Spremembe Uredbe (EU) 2018/956 Prilogi I in II k Uredbi (EU) 2018/956 se spremenita v skladu s Prilogo k tej uredbi.

Člen 2 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 14. decembra 2021 Za Komisijo predsednica Ursula VON DER LEYEN

(1) UL L 173, 9.7.2018, str. 1.
IZVEDBENA UREDBA KOMISIJE (EU) 2022/176

z dne 9. februarja 2022

o popravku nekaterih jezikovnih različic Priloge k Izvedbeni uredbi (EU) 2021/632 o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov, sestavljenih proizvodov ter sena in slame, za katere velja uradni nadzor na mejnih kontrolnih točkah

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 47(2), prvi pododstavek, točka (a), Uredbe,

ob upoštevanju naslednjega:

(1) Nemška in poljska jezikovna različica Priloge k Izvedbeni uredbi Komisije (EU) 2021/632 (2) vsebujeta napake, ki spreminjajo obseg blaga, za katero velja uradni nadzor na mejnih kontrolnih točkah.

(2) Nemško in poljsko jezikovno različico Priloge k Izvedbeni uredbi (EU) 2021/632 bi bilo zato treba ustrezno popraviti. Druge jezikovne različice te napake ne vsebujejo.

(3) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 9. februarja 2022 Za Komisijo predsednica Ursula VON DER LEYEN

(1) UL L 95, 7.4.2017, str. 1.

(2) Izvedbena uredba Komisije (EU) 2021/632 z dne 13. aprila 2021 o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov, sestavljenih proizvodov ter sena in slame, za katere velja uradni nadzor na mejnih kontrolnih točkah, ter o razveljavitvi Izvedbene uredbe Komisije (EU) 2019/2007 in Odločbe Komisije 2007/275/ES (UL L 132, 19.4.2021, str. 24).
(6)

Znanstveni, tehnični in gospodarski odbor za ribištvo (STECF) je sklenil (2), da bi uporaba naprave za izključitev verjetno zmanjšala stopnjo prilova (po teži in številu) ter ohranila ali izboljšala vzorec izkoriščanja vrst prilova, ki so večje od norveškega moliča (kot so trske), v primerjavi z uporabo izločevalne rešetke. STECF je ugotovil, da osebki, manjši od 15 cm, predstavljajo le majhen delež celotnega prilova, in sklenil, da se bo prilov pri ribolovu norveškega moliča zato znatno zmanjšal z uporabo izhodne naprave v primerjavi z izločevalno rešetko.